श्री रजक ने यहां बताया कि वह बिहार विधानसभा द्वारा अनुसूचित जाति एवं अनुसूचित जनजाति कल्याण समिति के सदस्यों के साथ राज्य के विभिन्न जिलों के अध्ययन यात्रा पर हैं और इसी सिलसिले में जब वह बेगूसराय से खगड़िया जा रहे थे तभी मुफस्सिल थाना क्षेत्र के इनियार गांव के निकट बंद समर्थकों ने उनके वाहन पर हमला कर दिया। उन्होंने बताया कि बंद समर्थकों की संख्या 35-40 के करीब थी और उन्होंने उनके वाहन पर ईंट-पत्थरों से हमला कर दिया, जिससे वाहन के शीशे टूट गये।